
Eiropas Savienības kohēzijas politikas programmas 2021. – 2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.3. pasākuma  “Veloinfrastruktūras attīstība” īstenošanas noteikumi

	1.
	Noteikumu projekts
14. Projekta iesniedzējs ir Satiksmes ministrija, kuras vārdā atbilstoši likuma "Par autoceļiem" 7. panta trešajai daļai un Satiksmes ministrijas deleģēšanas līgumam darbojas valsts sabiedrība ar ierobežotu atbildību "Latvijas Valsts ceļi", kas veiks Satiksmes ministrijas kā Eiropas Savienības fondu projekta iesniedzēja funkcijas.
	Iebildums
Ņemot vērā to, ka Eiropas Savienības kohēzijas politikas programmas 2021. – 2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.3. pasākuma  “Veloinfrastruktūras attīstība” (turpmāk – 2.3.1.3.pasākums) mērķis ir – “Attīstīt nepārtrauktu velosipēdu ceļu, tostarp kopīgu gājēju un velosipēdu ceļu, infrastruktūras izveidi, veicinot nemotorizēto mobilitāti.” un pasākuma īstenošanas vieta ir Latvijas Republikas teritorija, rosinām paplašināt projektu iesniedzēju loku un paredzēt finansējumu arī pašvaldībām, jo esošajā Noteikumu projektu redakcijā projekta iesniedzējs ir Satiksmes ministrija, kuras vārdā [..] darbojas valsts sabiedrība ar ierobežotu atbildību "Latvijas Valsts ceļi", kas veiks Satiksmes ministrijas kā Eiropas Savienības fondu projekta iesniedzēja funkcijas.

Aicinām Noteikumu projekta 14. punktu izteikt šādā redakcijā:

“14. Projekta iesniedzējs ir:
 14.1. Satiksmes ministrija, kuras vārdā atbilstoši likuma "Par autoceļiem" 7. panta trešajai daļai un Satiksmes ministrijas deleģēšanas līgumam darbojas valsts sabiedrība ar ierobežotu atbildību "Latvijas Valsts ceļi", kas veiks Satiksmes ministrijas kā Eiropas Savienības fondu projekta iesniedzēja funkcijas;
14.2. Pašvaldības
 
Piedāvātā redakcija
-
	Jānis Cunskis (LLPA)

	2.
	Noteikumu projekts
25.1. ņem vērā, ka atbalstāma ir atdalītas velosipēdu ceļu, tostarp kopīgu gājēju un velosipēdu ceļu, infrastruktūras izveide gar autoceļiem atbilstoši Valsts mikromobilitātes infrastruktūras attīstības stratēģijai;
	Iebildums
Iebilstam pret 25.1. apakšpunktā  noteikto, ka 2.3.1.3.pasākuma ietvaros plānotajiem maršrutiem jāatbilst Satiksmes ministrijas informatīvajā ziņojumā “Par valsts mikromobilitātes infrastruktūras attīstību” (21-TA-858, izskatīts Ministru kabinetā 15.02.2022. sēdē) iekļautajai Valsts mikromobilitātes infrastruktūras attīstības stratēģijai (turpmāk – Mikromobilitātes attīstītības stratēģija), rada būtiskus ierobežojumus tām pašvaldībām, kas, saskaņā ar Mikromobilitātes attīstītības stratēģiju, nekvalificējas atbalstam, jo neietilpst nevienā valsts mikromobilitātes infrastruktūras maršrutu novietojumā.
Uzskatām, ka arī tām pašvaldībām, kas, saskaņā ar Mikromobilitātes attīstītības stratēģijā ietverto kartējumu, neietilpst prioritārajā kategorijā, būtu jāparedz atbalsts, lai nodrošinātu iedzīvotājiem ikdienas pārvietošanās alternatīvas un samazinātu privātā autotransporta izmantošanas īpatsvaru un transportlīdzekļu radīto emisiju apjomu.

Aicinām Noteikumu projekta 25.1.apakšpunktu izteikt šādā redakcijā:
“25.1.ņem vērā, ka atbalstāma ir atdalītas velosipēdu ceļu, tostarp kopīgu gājēju un velosipēdu ceļu, infrastruktūras izveide gar autoceļiem.”
 
Piedāvātā redakcija
-
	Jānis Cunskis (LLPA)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Par: risinājuma apraksts

Iebildums
Lūdzam papildināt risinājumu aprakstu atbilstoši Eiropas Savienības kohēzijas politikas programmā 2021.-2027.gadam 2.3.1. SAM  atbalstāmajās darbībās noteiktajam – “Velosipēdu ceļu izbūve gar autoceļiem un pašvaldību teritorijās atbilstoši spēkā esošajiem pašvaldību teritorijas attīstības plānošanas dokumentiem un/vai ilgtspējīgas pilsētas mobilitātes plāniem”


Priekšlikums.
Lai nodrošinātu vienotu izpratni par tiesību aktā paredzēto mikromobilitātes infrastruktūras attīstību, t.sk. infrastruktūras savienojamību, lūdzam Ministru kabineta noteikumu projekta anotācijā ietvert informāciju par tiem velosipēdu ceļu  maršrutiem, ko plānots izbūvēt šī pasākuma ietvaros.
Piedāvātā redakcija
-
	Jānis Cunskis (LLPA)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Iebilstam pret nosacījumu, ka 2.3.1.3.pasākuma ietvaros plānotajiem maršrutiem jāatbilst Satiksmes ministrijas informatīvajā ziņojumā “Par valsts mikromobilitātes infrastruktūras attīstību” (21-TA-858, izskatīts Ministru kabinetā 15.02.2022. sēdē) iekļautajai Valsts mikromobilitātes infrastruktūras attīstības stratēģijai (turpmāk – Mikromobilitātes attīstītības stratēģija), rada būtiskus ierobežojumus tām pašvaldībām, kas, saskaņā ar Mikromobilitātes attīstītības stratēģiju, nekvalificējas atbalstam, jo neietilpst nevienā valsts mikromobilitātes infrastruktūras maršrutu novietojumā, kā arī saskaņā ar 2021. gada datiem neietilpst kategorijā kā apdzīvotā vieta ar iedzīvotāju skaitu virs 35 000 iedzīvotājiem.
Uzsveram, ka nepieciešama līdzsvarota valsts attīstība, īstenojot policentriskas valsts attīstības principu, nodrošinot atbalstu mikromobilitātes infrastruktūras tīkla izveidei. Uzskatām, ka papildu nepieciešams sniegt atbalstu tām pašvaldībām, kas ir savienotas vai integrējas Eiropas  velomaršrutu tīklā.
Piedāvātā redakcija
-
	Jānis Cunskis (LLPA)



